open-index/open-wikipedia-markdown huggingface dataset:
Den ungarske slette

**Den store ungarske slette**, eller bare **Den ungarske slette**, **Store Alföld** eller **Alföld** (ungarsk *Alföld* eller *Nagyalföld*, slovakisk *Veľká dunajská kotlina*, rumensk: *Câmpia Tisei*, serbisk og kroatisk: *Panonski basen* eller *Панонски басен* – Den pannoniske sletta) er en slette eller et bekken som ligger i sørlige og østlige deler av Ungarn. Den strekker seg også inn i østlige deler av Slovakia (*Východoslovenská nížina* – Det østslovakiske lavlandet), sørvestlige deler av  Ukraina (*Zakarpats'ka nyzovyna* – Det transkarpatiske lavlandet), vestlige deler av Romania (med forskjellige navn), nordlige områder av Serbia, og østlige deler av Kroatia (med forskjellige navn). Sletten utgjør den største delen av Den pannoniske slette.

## Geografisk utstrekning

Den grenser til Karpatene i nord og øst, Dunántúli-középhegység i nordvest, de kroatiske fjellene i sørvest, og omkring elven Sava i sør.

Fram til første verdenskrig tok slutt lå slettelandet i midten av det gamle ungarske kongeriket, og ble ofte omtalt som Puszta. Siden 1918 (eller Trianon-traktaten 1920) er det oppdelt mellom Ungarn og fem omliggende land: Slovakia, Ukraina, Romania, Serbia og Kroatia til tross for at slettelandet (til forskjell fra de omkringliggende fjellkjedene) nesten overalt hadde ungarsk befolkningsmajoritet.

I Ungarn er Alföld delt opp i to områder: Észak-Alföld (Nord) og Dél-Alföld (Syd).

## Store Alföld i Ungarn

Sletten dekker 52&nbsp;000 km² av Ungarn, eller rundt 56 % av landet. Det totale arealet er rundt 100&nbsp;000 km².

De største ungarske forfatterne som er inspirert eller assosiert med Alföld er Ferenc Móra og Zsigmond Móricz i tillegg til poetene Sándor Petőfi og Gyula Juhász.

Av ungarske vitenskapsfolk som er født på Alföld er fysikeren Zoltán Bay, kjemikeren János Irinyi, oppfinneren av lydløse fyrstikker, farmakologen János Kabay, fysikeren og farmasøyten Gábor Kátai, og fysikeren og pulmonologen Frigyes Korányi.

De to store elvene Duna (Donau) og Tisza med deres bielver går gjennom store deler av dette slettelandet og gjør det dyrkbart.

De største byene og landsbyene med medisinske bad er Berekfürdő, Cserkeszőlő, Gyula, Hajdúszoboszló, Szentes og Szolnok.

### Deler
Den store ungarske sletten består av følgende områder: 

*Mezőföld
*Sárrét
*Sárköz
*Drávamellék
*Kiskunság
*Jászság
*Pest-sletta
*Heves-sletta
*Borsodi-Mezőség
*Bodrogköz
*Tiszahát
*Szatmár-sletta
*Maros-Körös köze
*Körös-vidék
*Nagykunság
*Hortobágy
*Hajdúság
*Nyírség

## Se også
*Den pannoniske slette
*Wien-bekkenet
*Puszta
Oliver Anthofer

**Oliver Anthofer** (født 7. mai 1967) er en østerriksk funksjonshemmet langrennsløper og skiskyter. Han konkurrerer i klassen LW11. 

## Meritter
* Paralympics 2006 (Torino)
** 5.-plass på 10 km, sittende
** 5.-plass på 5 km, sittende
** 17.-plass på 12,5 km skiskyting, sittende
** 9.-plass på 7,5 km skiskyting, sittende
** 8.-plass på 15 km, sittende

* Paralympics 2002 (Salt Lake City)
** Sølv i skiskyting, sittende
** Bronse på 15 km, sitende 
** 6.-plass på 10 km, sittende
** Sølv på 5 km, sittende  

* Paralympics 1998 (Nagano)
** Sølv i skiskyting, sittende
** Sølv på 5 km, sittende
** 6.-plass på 10 km, sittende
** 7.-plass på 15 km, sittende

* Paralympics 1994 (Lillehammer)
** Bronse på 15 km, sittende
** Bronse på 5 km, sittende
** 6.-plass på 10 km, sittende
** 7.-plass på stafett, 3 x 2,5 km

* Paralympics 1992 (Albertville)
** Sølv på 15 km, sittende
** Bronse på 5 km, sittende
** 4.-plass på stafett, 3 x 2,5 km

* VM 2000
** Sølv i skiskyting
** Gull på 5 km, sittende
** Gull på 10 km, sittende
** Gull på 15 km, sittende

## Kilder
* Resultater på Paralympic.org

## Referanser
Bjørn Solberg

**Bjørn Solberg** (født 12. september 1945 i Tønsberg, død 6. oktober 2010) var en norsk skytter som ble tredobbelt skytterkonge. Bjørn Solberg skjøt for Farnes skytterlag da han ble skytterkonge første gang under Landsskytterstevnet i Trondheim i 1978. Senere gikk han over til Nordre Land skytterlag, som han representerte da han vant sine to andre titler i Fræna i 1983 og i Sandnes i 1984. Solberg skjøt også for Isfjorden og Åndalsnes Skytterlag.

Solberg var lærerutdannet.

## Andre titler
* Småkonge i Opplandskretsen (1981)
* Skytterprins (1981)
* Seks seire i finalen i Nationens Landsskyting
* Tre sammenlagtseire i Norgescupen i skyting
* To seire med Oplands lag i samlagsskytingen på Landsskytterstevnet (1982 og 1985)
* Norgesmester i feltskyting (1988)

## Referanser


## Kilder
* Skytterboka 2005-2006, utgitt av Det frivillige skyttervesen
*
Ragnhild Ohma

**Ragnhild Ohma** (født 15. april 1980 i Bergen) er en norsk maler. Hun er utdannet fra Kunsthøgskolen i Bergen og Statens kunstakademi i Oslo der hun er i ferd med å avslutte en mastergrad.

Kunstneren har deltatt på en rekke utstillinger  blant andre Galleri Brandstrup i Oslo og «Norske Bilder» i Rådhusgalleriet i Oslo. Hun er også  blitt presentert i en pausevignett i TV 2.

## Kunstneren om sine egne arbeider

## Utdanning
* 2006 –    Master i Kunst ved Statens Kunstakademi i Oslo
* 2002-2005 Bachelor i Kunst ved Kunsthøyskolen i Bergen avdeling Kunstakademiet
* 2000-2005 Kunstskolen i Bergen

## Utstillinger i utvalg
* 2007 – Galleri Kronstad Hovedgård, Bergen
* 2007 – Galleri Brandstrup, Oslo
* 2006 - Norske Bilder, Rådhusgalleriet Oslo
* 2005 - Norske bilder, Rådhusgalleriet Oslo
* 2005 – Take off, Galleri Brandstrup Oslo
* 2005 – Not the Same Colours, Alma Lov Museum of Experimental and Unexpected Art
* 2005 – Bachelorutstilling Kunstakademiet i Bergen
* 2005 – Stockholm Art Fair, Stockholm
* 2004 – Jakob Weidemann ungdomsstipendutstilling, Steinkjær

## Innkjøp
* Steinkjer kommune
* NKS

## Stipend
* Jakob Weidemann ungdomstipend
* Bergen kommune, prosjektstøtte

## Referanser


## Eksterne lenker
* Ragnhild Ohmas nettsider 
*  Sommerkunst på TV 2
* Listen
* Kunsthøyskolen nyhetsarkiv
* Kunsthøyskolen 
* Galleri Kronstad Hovedgård
* Bilder fra utstilling i Bergen 2007
* Ragnhild Ohma i Kunsthistorie
Pointillisme

**Pointillisme** er en malestil som bruker mange små prikker i primærfargene til å skape inntrykk av et stort spektrum av sekundære farger. Teknikken bygger på tilskuerens synssans som ikke oppfatter prikkene en og en, men setter dem sammen til en meningsfylt helhet. (Samme prinsipp har vært brukt til trykking av fargereproduksjoner, ligger fortsatt i bunn for fargeutskrifter og er prinsippet for billedrør og flatskjermers fargetegning.)

Som malestil har det vært få utøvere, men av de mere kjente kan nevnes Georges Seurat, Paul Signac og Henri-Edmond Cross. Navnet på stilen ble først brukt av kunstkritikere i 1880-årene som syntes resultatene var smakløse, men begrepet har siden blitt mere nøytralt. Malemåten er forskjellig fra den vanlige med å blande farger på paletten. Med bare prikker, blir linjetegning av konturer uaktuelt, og kunstneren må bygge opp maleriene på andre måter.

Pointillisme er også en musikalsk teknikk, som bl.a.  brukes av komponister som Anton Webern.

## Se også
*Rastergrafikk

## Referanser
Kurt Arne Berglund

**Kurt Arne Berglund** (født 24. september 1943 i Bjerkvik i Ofoten) er en norsk skytter. Berglund ble skytterkonge på Landsskytterstevnet i Kristiansand i 1979, han var da riksinstruktør i Det frivillige Skyttervesen og har senere blitt generalsekretær i DFS. Han representerte Bærums skytterlag da han ble skytterkonge, men har senere representert Frogn & Drøbak skytterlag.

## Andre titler
* Småkonge i Viken I krets (1979)
* Sammenlagtseier i Norgescupen i skyting (1985)
* Seier med Drammens lag i samlagsskytingen på Landsskytterstevnet (1977)
* Nordisk mester i feltskyting (1985)

## Referanser


## Kilder
* Skytterboka 2005-2006, utgitt av Det frivillige skyttervesen
* 

## Eksterne lenker
* Det frivillige Skyttervesens hjemmesider
Johannes Itten

**Johannes Itten** (født 11. november 1888 i Zürich, død 25. mars 1967 i Zürich) var en sveitsisk maler, designer og kunstpedagog. 

Han fikk stor betydning for flere yngre kunstnere gjennom sin undervisning, blant annet ved oppbygginga av Bauhaus-skolen fra 1919 til 1922, og siden gjennom flere bøker, særlig *Kunst der Farbe* fra 1961, der han presenterer sine egne fargeteorier. Ittens fargelære brukes fremdeles på de fleste kunstfagskoler over hele verden.

Johannes Ittens malerier, som ofte er eksperimenter med geometriske former, farger og komposisjon, ble stemplet som entartete Kunst, det vil si «utartet» og uønsket, i Hitler-Tyskland. 18 verk ble beslaglagt.

Itten bekjente seg for øvrig til Mazdaznan, en amerikansk kultretning innen Zoroastrianismen.


Fil:Farbkreis Itten 1961.svg|Johannes Ittens fargesirkel fra 1961 har tolv farger. Den er en videreutvikling av Adolf Hölzels fargesirkel.
Fil:Ittenboek.png|Johannes Ittens berømte bok *Kunst der Farbe* fra 1961 i en nederlandsk oversettelse.


## Referanser


## Eksterne lenker
* 
* Om Itten og fargeteorien
* Om Itten og fargelæren for ungdommer
Flintlås

**Flintlås** er en mekanisme som tidligere ble brukt til å avfyre et skytevåpen.

Flintlåsen er en utvikling av snapplåsen og ble konstruert av den franske maleren og våpensmeden Marin Bourgeois på begynnelsen av 1600-tallet. Mekanismens store fortrinn var kombinasjonen av fengstål og lokk til kruttpannen i en enkel enhet, kalt fengpanne. Dette reduserte antall deler og gjorde mekanismen enklere å produsere og mer driftssikker i bruk. Flintlåsen var den vanligste formen for avfyringsmekanisme for kruttvåpen fram til utviklingen av perkusjonslåsen på 1830-tallet.

## Funksjon

Hoveddelene i en flintlås er hane og fengpanne. Begge var vanligvis montert på en låseplate skrudd fast i geværkolben der bakenden av løpet med kammeret lå an mot kolben. Både hanen og fengpannen er fjærbelastet, med slagfjæren (den som spente an mot hanen) vanligvis liggende på innsiden av låseplaten. På innsiden av låseplaten har hanen også en anordning som tillater den å stå spent slik at den kan utløses av avtrekkeren.

Hanen har en bit flint som blir holdt fast i en liten skrustikke. Ved avfyring slår hanen framover (i noen få tilfeller bakover) slik at flinten treffer fengpannen. Fengpannen blir normalt holdt på plass av en liten bladfjær, men slaget fra hanen vipper fengpannen opp og bakover slik at kruttet i kruttpannen avdekkes. Flinten skraper samtidig mot stålet og danner et lite regn av gnister. På grunn av fengpannens kurve, ble dette gnistregnet rettet mot fengpannen. Når fengkruttet blir antent av gnistene fra fengpannen, fyrte det av hovedladningen inne i løpet gjennom et lite fenghull fra fengpannen og inn i kammeret.

## Kjente flintlåsvåpen
De aller fleste militære og også mange sivile våpen ble framstilt med flintlås fra 1600-tallet og fram til midten av 1800-tallet.

* Brown Bess, standard britisk militær muskett fra 1722 og fram til perkusjonslåsen.
* Kentucky- rifle, langløpede amerikanske sivile rifler fra 1700-tallet

## Referanser


## Eksterne lenker
* How Flintlock Guns Work (hvordan virker en flintlås)
Arne Strendo

**Arne Strendo** (født 24. mars 1948 i Hallingdal) er skytterkonge fra Landsskytterstevnet på Ulven i 1982. Strendo er snekker. Han skyter for Hadding skytterlag. Han ble den tredje i historien som fikk Kongepokalen og Stangmedaljen samme år.

## Andre titler
* Småkonge i Viken I krets (1982)
* Skytterprins (1967)
* 6 seire i finalen i Nationens Landsskyting
* 3 Stangmedaljer, for seier i Stangskytingen på Landsskytterstevnet.
* 2 seire med Hallingsdals lag i samlagsskytingen på Landsskytterstevnet (1969 og 1988)
* Norgesmester i feltskyting (1987)

## Referanser


## Kilder
* Skytterboka 2005-2006, utgitt av Det frivillige skyttervesen
* 

## Eksterne lenker
* Det frivillige Skyttervesens hjemmesider
Amerikansk cocker spaniel

**Amerikansk cocker spaniel** er en hunderase som kommer fra USA og nedstammer fra engelsk cocker spaniel. Engelsk og amerikansk cocker ble regnet som samme rase fram til 1930-årene. I de følgende årene ble den amerikanske variantens særtrekk forsterket gjennom selektiv utvelgelse, og i 1946 fikk den status som egen hundrase og fikk sin egen rasestandard av AKC. I dag skiller den amerikanske seg eksteriørmessig fra den engelske på flere måter, blant annet gjennom å være mindre.

Amerikansk cocker spaniel er populær i hjemlandet og mange andre steder i verden. Den har fortsatt en del jaktinstinkt, men er først og fremst populær som selskapshund.

## Generell omtale
Amerikansk cocker er opprinnelig en jakthund som tilhører gruppen med apporterende fuglehunder, i gruppen med spaniels, som også regnes som støtende hunder. Den er litt mindre og har en mer kompakt kropp enn engelske cocker. Den regnes som en snill og kjærlig hund med glimrende egenskaper som familiehund. Rasen er utholdende og har en hendig størrelse. Som andre spaniels har den en glimrende luktesans og regnes som en god all-round brukshund. Som spaniels flest trives den med mye mosjon og lange turer, sommer som vinter, til tross for den moderate størrelsen. Pelsen krever ganske mye stell, på løpende basis.

## Rasestandard
Den amerikanske cockeren er den minste i gruppen, med solid, kompakt kropp. Den skal ha et jevnt temperament uten noen tegn til vekhet. Uttrykket er intelligent, våkent, mykt og hengivent under tydelig markerte øyenbrynsbuer. Snuten er bred og neseborene er velutviklede som det høver seg en jakthund. Øynene er runde og store. Fargen er mørk brun (jo mørkere jo bedre). Ørene er dråpeformede og lange.

Hunden har kraftig beinstamme og muskuløse lemmer. Kneleddet er moderat vinklet. Potene er tette, store, runde og faste. Overlinjen skråner lett med en sterk rygg. Brystet skal være dypt. Halen er båret i linje med ryggens forlengelse eller litt høyere. Under bevegelse er halens bevegelser livlige.

Selv om amerikansk cocker spaniel er den minste av fuglehundene, skal den ha typiske bevegelser for denne gruppen. Bevegelsene skal være koordinerte, flytende og uten anstrengelse.

Pelsen er kort og fin på hodet, men på resten av kroppen er pelsen av middels lengde. Ører, bryst, buk og ben har godt beheng, men ikke så mye at det påvirker utseende og funksjon. Pelsen skal være silkemyk, flat eller lett bølget og av struktur slik at den er lettstelt. Tillatte farger er ensfarget sort (inkl. sort med tan), ensfarget fra mørkeste rød til lyseste krem samt brun og brun med tan og flerfarget med to eller flere godt avgrensede farger (en farge må være hvit).

Mankehøyde: hannhunder 38&nbsp;cm. +/- 1,5&nbsp;cm. (idealhøyde 39&nbsp;cm.), tisper 36&nbsp;cm +/- 1,5&nbsp;cm (idealhøyde 36&nbsp;cm).

## Referanser


## Eksterne lenker
* Norsk Spaniel Klubb
Torkil Berg

**Torkil Berg** (født 12. januar 1946) er skytterkonge fra Landsskytterstevnet på Lesja i 1985. Berg representerte Trondhjems Skytterlag da han ganske sensasjonelt tok kongetittelen på det første Landsskytterstevnet på den nye stevnearenaen på Lesja. Han hadde mesterskapsmedalje fra før, og hadde blitt nr. 3 på NM i felt, og nr. 6 på finalen i Nationens Landsskyting i 1983, og var derfor en overraskelsesmann som fikk en sjanse og tok godt vare på den.  I 1985 ble han tildelt Olavstatuetten.

## Referanser


## Kilder
* Skytterboka 2005-2006, utgitt av Det frivillige skyttervesen
* 

## Eksterne lenker
* Det frivillige Skyttervesens hjemmesider
Steklovata

**Steklovata** er et russisk boyband bestående de ledende vokalistene Denis Belkin og Artur Eremeev. Bandets produsent er Sergej Kuznechov, som i 1999 fant den da 13 år gamle Denis Belkin til sitt nye prosjekt. Kort etter sluttet Eremeev seg til bandet. Bandet utga to album og deltok på musikkfestivaler i Russland, uten å oppnå veldig stor suksess, dels på grunn av mangel på sponsorer. I 2002 kom bandet på topp av hitlisten på russisk radio i Estland. I senere tid har musikkvideoer av bandet blitt spredt på YouTube også i vestlige land som humor. Torbjørn Røe Isaksen postet f.eks. en lenke i bloggen sin til en musikkvideo av bandet med kommentaren: «Hvordan blir kulturlivet hvis det kommunistiske partiet Rødt får bestemme? Sannsynligvis noe i nærheten av dette.»

## Fotnoter

## Referanser


## Eksterne lenker
* 
* 
*  Den offisielle hjemmesida til Steklovata (russisk)
Norges Svømmeforbund

**Norges Svømmeforbund** (**NSF**) ble stiftet 19. august 1910, og administrerer vannidrettene svømming, synkronsvømming, vannpolo og stuping. 
NSF består av 1 sentralledd, 18 kretser, 280 medlemsklubber og 65.000 medlemmer (pr. 2017).

NSF er medlem av Norges idrettsforbund og olympiske og paralympiske komité, Det internasjonale svømmeforbundet, Det europeiske svømmeforbundet (*Lique Europeenne de Natation*) og Det nordiske svømmeforbundet.

## Svømmemerker

### Ferdighetsmerker
*Vann-merket
*Hval-merket
*Skilpadde-merket
*Pingvin-merket
*Selunge-merket
*Sel-merket
*Sjøløve-merket
*Delfin-merket
*Hai-merket
*Boblen
*Bølgen
*Spruten
*Sjøstjerna
*Den store havhesten
*Svømmeknappen

## Se også
*Norske rekorder i svømming 
*Norske juniorrekorder i svømming
*Norges Svømmeskole

## Eksterne lenker
*
Herad kirke (Buskerud)

**Herad kirke** er en sognekirke fra 1934 i bygdelaget og sognet Herad i Gol kommune, Buskerud fylke. Byggverket er i tre og har 200 plasser. Kirken ligger i Heradvegen 224.

Allerede på slutten av 1800-tallet ble det diskutert egen kirke i Herad. I 1907 ble det oppnevnt en byggekomité, men byggingen kom i gang først i 1932. To år senere stod den rødmalte trekirken ferdig. Kirken er inspirert av det høye midtrommet fra byggeformen basilika, og stavkirkenes tak og tak. Det høye midtskipet er omkranset av lavere sideskip. Koret er igjen lavere og noe smalere enn skipet. Tårnet er vestvendt. Det er bredt og stort, og dekker både våpenhuset og deler av skipet. Kirketaket er dekket av skiferstein.

Interiørets brune og grønbrune er fra en oppussing i 1953. Inventaret går i blågrått, en farge som går igjen på prekestol, benker, og den åttekantde døpefonten. Altertavlen har et bilde av Jesus i Getsemane, malt av H. Brusletto fra Geilo. Kirkeorgelet ble kjøpt fra Gol kirke i 1950. Det ble bygget i Kongsberg i 1889.Kirken fikk nytt orgel i 1985, bygd av P. Bruhn &Sønn.

## Referanser


## Eksterne lenker
* Herad kapell i «Norges kirker»
* Gol kyrkjelege fellesråd
* 
*
Erin Brockovich

**Erin Brockovich-Ellis** (født **Erin L.E. Pattee** 22. juni 1960) er en amerikansk advokatsekretær som, til tross for manglende formell juridisk utdannelse, var sentral i å anlegge en rettssak mot storkonsernet Pacific Gas and Electric Company (PG&E) i 1993 for forurensning av vannforsyningen. Saken ble forlikt og PG&E betalte 333 millioner USD i erstatning til saksøkerne.

Hennes historie er tema i spillefilmen ''Erin Brockovich'' med Julia Roberts i tittelrollen. Det amerikanske filminstituttet har kåret rollefiguren til filmhistoriens 31. beste helteskikkelse.

Senere deltok hun i en liknende erstatningssak mot PG&E sin kompressorstasjon i Kings Country. Saken ble forlikt i 2006 for 335 millioner USD.

I 2012 engasjerte Brockovich seg i saken der 14 skoleelever fra samme skole i LeRoy, New York begynte å rapportere om diffuse medisinske symptomer inkludert tics og talevansker. Brockovich mente miljøforurensning fra togavsporingen fra Lehigh Valley Railroad i 1970 var årsaken, og utførte tester i området. Brockovich meldte at hun ville komme tilbake til byen for å presentere sine funn, men gjorde det aldri. I mellomtiden hadde de ansvarlige legene konkludert med årsaken var massepsykogen sykdom og at medieeksponeringen forverret deres tilstand. Ingen miljømessige årsaker ble funnet etter gjentatt testing, og elevene frisknet til parallelt med at mediaoppmerksomheten avtok.

## Referanser


## Eksterne lenker
* 
*
Ellingsøy kirke

**Ellingsøy kirke** (Ellingsøy kyrkje) er en arbeidskirke fra 1998 på Ellingsøy i Ålesund kommune i Møre og Romsdal fylke. Den er en del av Den norske kirke og hører til Nordre Sunnmøre prosti i Møre bispedømme.

Byggverket er i betong og teglstein. Kirken er oppført i to byggetrinn med innvielse i 1990 og 1998.

Kirken er utsmykket av Håkon Gullvåg.

Kirkegården ved kirken kalles Slotsvik kirkegård. Den ble tatt i bruk  1981.

## Referanser


## Eksterne lenker
* 
*
Erin Brockovich (film)

***Erin Brockovich*** er en amerikansk biografisk dramafilm fra 2000 regissert av Steven Soderbergh. Filmen handler om advokatsekretæren Erin Brockovichs kamp mot energikonsernet Pacific Gas and Electric Company. Hovedrollen som Erin spilles av Julia Roberts, mens andre sentrale roller spilles av Albert Finney og Aaron Eckhart.

Filmen ble godt mottatt av kritikerne og ble en forholdsvis stor publikumssuksess.

Julia Roberts ble tildelt både en Oscar, en Golden Globe en BAFTA og en MTV Movie Award for rollen som Erin.

## Handling
Erin Brockovich er en arbeidsløs trebarns-alenemor som får jobb i arkivet hos et advokatkontor. Der støter hun på en sak om en suspekt eiendomshandel. Snart finner hun at det dreier seg om en hel by som er blitt syke, forgiftet av forurenset grunnvann. Først vil ikke innbyggerne gå til sak, men Erins ukuelighet overbeviser dem. Hun går fra dør til dør og får med seg 600 saksøkere. Hun ender med å vinne den største private erstatning i USAs historie

## Om filmen
;Anmelderne
Filmen ble godt mottatt av kritikerne, noe som gjenspeiles i at den har fått 83% på Rotten Tomatoes og 73% på Metacritic. Den amerikanske filmanmelderen Roger Ebert gav den 2 av 4 stjerner.

Både Aftenposten, Dagbladet og Dagsavisen gav den terningkast fem, mens VG gav den terning fire. Anmelderen i Dagbladet skrev følgende: «Julia Roberts er filmstjerne med en kolossal F, en av få som stjeler oppmerksomhet ved sitt blotte nærvær, uansett hva man måtte mene om talentet for øvrig. Nå gjør hun sin kanskje beste rolle hittil. Hennes småvulgære, såre, strie Erin har kraft og sjarm, kjemien med velspillende Finney er god, filmens innhold kan ikke unnlate å røre». VGs anmelder skrev at: «...en film som blir langt mer Julia enn Erin, og som - etter en frisk og lovende opptakt, ikke minst av Julia Roberts - ender som merkelig tradisjonelt heltinne-drama».

;Publikum
Den innbrakte $256 millioner på verdensbasis, hvorav $126 millioner i USA. Den ble den 13de mest innbringende filmen i 2000 (både i USA og på verdensbasis). Produksjonskostnadene var på ca. $52 millioner. Ytterligere $27,5 millioner ble brukt på annonsering.

## Rollebesetning
* Julia Roberts som Erin Brockovich
* Albert Finney som Ed Masry
* Aaron Eckhart som George
* Marg Helgenberger som Donna Jensen
* Peter Coyote som Kurt Potter
* Cherry Jones som Pamela Duncan
* Pat Skipper som Defending Lawyer
* Jack Gill som Defendant
* Erin Brockovich som Julia
* Scotty Leavenworth som Matthew Brockovich
* Gemmenne de la Peña som Katie Brockovich
* Scarlett Pomers som Shanna Jensen
* T. J. Thyne som David Foil
* Mimi Kennedy som Laura Ambrosino
* Scott Sowers som Mike Ambrosino
* Tracey Walter som Charles Embry

## Referanser


## Eksterne lenker
*  (arkivert versjon fra 2001)
*
Fédération internationale de natation

**Fédération internationale de natation** (**FINA**), norsk: **Det internasjonale svømmeforbundet**, er et forbund organisert gjennom Den internasjonale olympiske komité (IOK). Forbundet administrerer internasjonale konkurranser innen vannsport og har ansvar for følgende idretter: svømming, stuping, synkronsvømming, vannpolo og open water-svømming. Hovedkontoret ligger i Lausanne i Sveits. President for forbundet er Husain Al-Musallam fra Kuwait, som har sittet siden 2021.

## Historie
FINA ble stiftet på Hotel Manchester i London den 19. juli 1908, mot slutten av Sommer-OL 1908. Initiativtakere var de nasjonale svømmeforbundene i Belgia, Storbritannia, Danmark, Finland, Frankrike, Tyskland, Ungarn og Sverige.

## Tidligere presidenter

## Referanser


## Se også
* Verdensrekorder i svømming

## Eksterne lenker
*
Knut Bjørnar Mellem

**Knut Bjørnar Mellem** (født 13. desember 1960) fra Bjerkvik i Ofoten er skytterkonge fra Landsskytterstevnet i Øverbygd i 1986. Mellem er børsemaker og representerer Bjerkvik skytterlag. Dette var første gang Ofoten skyttersamlag fikk en skytterkonge, og det var 71 år siden sist det var en skytterkonge fra Nord-Norge.

## Andre titler
* Småkonge i Nord-Norge krets (1982, 1983 og 1990)
* Nordisk mester i felthurtigskyting (1984)

## Referanser


## Kilder
* Skytterboka 2005-2006, utgitt av Det frivillige skyttervesen
* 

## Eksterne lenker
* Det frivillige Skyttervesens hjemmesider
Arvid Libak

**Arvid Libak** (født 12. september&nbsp;1957 i Hamar) er en norsk politiker (Ap). Han har vært politisk rådgiver og statssekretær for fire ulike statsråder. Han var statssekretær i Helse- og omsorgsdepartementet fra 2006-2008. Senere statssekretær i Nærings- og handelsdepartementet. Fra 2009-2013 var han avdelingssjef for Samfunnspolitisk avdeling i Norsk Sykepleierforbund. Fra 2013 har han vært kommunikasjonssjef i Norsk Sykepleierforbund. Han har også jobbet som informasjonssjef ved Ullevål universitetssykehus og Feiringklinikken, og som prosjektleder i Legeforeningen. Han har hatt ulike jobber og verv i AUF, AOF og Arbeiderpartiet. Han har også vært leder av fagrådet i Statens tobakksskaderåd,  styremedlem i Norsk sykehus- og helsetjenesteforening, Henie Onstad kunstsenter og vararepresentant til styret i Vinmonopolet.

## Eksterne lenker
* 
*  Regjeringen.no biografi
Dinara

**Dinara** er en fjellkjede på grensen mellom Kroatia og Bosnia-Hercegovina. Fjellene er mest kjent for å ha gitt navn til De dinariske alper, en fjellkjede av karst (kalkstein).

Dinara strekker seg fra fjellovergangen Derala (965 m) i nordvest til Privijapasset (1&nbsp;230 m), som ligger 20 km mot sørøst, der Kamešnica-fjellet begynner. Dinara er opp til 10 km bredt og 100 km langt, og de høyeste toppene er Troglav (1&nbsp;913 m) og Dinara (1&nbsp;831 m). Toppen kalt *Dinara*, eller *Sinjal*, er formet som et menneskehode av stein, og er den høyeste fjelltoppen i Kroatia. 

Selv om Dinara ikke ligger langt fra Adriaterhavet minner klimaet lite om Middelhavet. Dinara markerer grensen til et område med et mye kaldere, alpint klima. Selve fjellene er ikke bebodd, men det står små skur her og der som hovedsakelig blir brukt av gjetere fra de nærliggende dalene, som for eksempel Cetina renner gjennom. 

De mest fascinerende fjellformasjonene ligger på sørvestsiden. Her ligger det et seks kilometer langt massiv, som er opp til 1&nbsp;700 meter høyt, og er lett synlig i landskapet for reisende på veiene i dalen nedenfor. Fjellklatrere foretrekker derimot toppen Ošljak (1&nbsp;706 m).

Dinara har en endemisk gnagerart, en markmus kalt *Dinarski miš* («Dinarisk mus»), *Dolomys bogdanovi longipedis* fra slekten Dinaromys, som er en utrydningstruet dyreart. 

Det latinske navnet på fjellet er *Adrian oros*, mens det nåværende navnet kommer fra en eldgammel illyrisk stamme som bodde på østsiden av fjellet. 

## Eksterne lenker
* 
* Bilder og klatreinformasjon.
Interiør

**Interiør** av latin: *inter* (inne, inne i, innendørs) brukes i dag om det indre i hus og bygninger, spesielt når det gjelder utforming og detaljer. Når det gjelder forhold mennesker imellom snakker vi om *interne* forhold.

*Interiørbilder* skildrer rom, med møbler og utstyr på en måte som gjør også eventuelle levende vesener som er med, til en del av helheten. Bildene kan også vise detaljer av utformingen.

Som sjanger er den forholdsvis ny, og kom først og fremst ut til offentligheten gjennom den utvidelsen av muligheter for grei og lettvint billedproduksjon som lå i de nye teknikkene innen fotografi. I dag finnes en mengde blad og magasiner som bare handler om innredning og det som følger med.

Noen interiørbilder ble også laget før. Det dreide seg da ofte om helt spesielle steder (søyleganger med clair-obscurvirkning f. eks.) som fascinerte kunstneren slik at det å lage bildet fremsto som kunstnerisk uimotståelig.

Interiører vises ofte på bilder av annet innhold. Disse gir historikere og andre, verdifull informasjon om hvordan ting var.

I filmproduksjon snakkes om *interiørscener* og *- opptak*.

## Utdanning
For å kunne arbeide som interiørkonsulent hvor en gir veiledning til hvordan en kan møblere og innrede rom må en først gå på Design og håndverk (VG1) før en går to år på interiør i den norske videregående skole. En interiørkonsulent kan designe innredningen i både offentlige bygg og private boliger. En må ikke gå ut i lære etter tre årig videregående utdanning. En interiørarkitekt planlegger rommets utforming i større grad enn en interiørkonsulent som i hovedsak bare plukker ut møbler og fargekombinasjoner. For å bli interiørarkitekt tar en vanligvis samme utdanning som en interiørkonsulent, i tillegg til å ta en universitetsgrad; bachelor- eller masternivå. Interiørarkitekter med større prosjekter har som regel en mastergrad.

## Se også

* Interiør i videregående skole
* Møbeldesign
* Møbler

## Referanser

## Eksterne lenker
**Utdanning.no sin [http://utdanning.no/yrker/beskrivelse/interiorarkitekt yrkesbeskrivelse av interiørarkitekt]*
**Utdanning.no sin [http://utdanning.no/yrker/beskrivelse/interiorkonsulent yrkesbeskrivelse av interiørkonsulent]*
Tor Harald Lund

**Tor Harald Lund** (født 1968) fra Søgne ble den til da yngste skytterkonge gjennom tidene da han ble skytterkonge på Landsskytterstevnet i Steinkjer i 1987. Lund er bilmekaniker av yrke, og er gift med skytterdronningen fra 2006, Mette Elisabeth Finnestad. Lund var den første skytterkongen fra Agder skyttersamlag.

## Andre titler
* Vinner av klasse junior på Landsskytterstevnet (1983)
* Vinner av klasse 1 på Landsskytterstevnet (1984)
* Nordisk mester i baneskyting (1987 og 2010)
* Officerspokalen (1990)
* Stangmedaljen (1991)
* Vinner av Norgescupen i skyting (1995, 2001, 2004 og 2008)

## Referanser


## Kilder
* Skytterboka 2005-2006, utgitt av Det frivillige skyttervesen
* 

## Eksterne lenker
* Det frivillige Skyttervesens hjemmesider
Sky UK

**Sky UK Limited**, tidligere **British Sky Broadcasting** (**BSkyB**), er et britisk kringkastingsselskap, eiet av Sky plc, som driver tjenesten Sky Digital. Det produserer også fjernsynsinnhold og eier flere fjernsynskanaler.

## Eksterne lenker
*
Kamešnica

**Kamešnica** er et fjell sørvest i Bosnia-Hercegovina, på grensen til Kroatia (Dalmatia). Fjellet er en forlengelse av fjellkjeden Dinara, som strekker seg fra fjellovergangen Vaganj (1&nbsp;173 m) i nordøst til den kunstige innsjøen Buško Blato. Det meste av Kamešnica ligger i Bosnia, inkludert den høyeste toppen kalt Konj på 1&nbsp;852 m, med en praktfull utsikt over Bosnia og Kroatia. I klart vær kan man til og med se øyene i Adriaterhavet. 

Kamešnica har et rikt dyre- og planteliv, og har mange turstier og dype grotter. Økosystemet i de nordlige delene av fjellet har vært helt bevart siden det ligger helt isolert fra omverdenen med tett skog i området rundt. Toppen av Kamešnica er dekket av snø seks til sju måneder av året.

## Eksterne lenker
*
Biskupin

**Biskupin** er en landsby av arkeologisk interesse som består av en rekonstruksjon i full størrelse av en befestet bosetning fra jernalderen i det kujaviskpommerske voivodskap i Polen. Det hører til Biskupinundergruppen av Lausitzkulturen. Utgravningen og rekonstruksjonen av den prehistoriske bosetningen har spilt en viktig rolle i polsk, historisk bevissthet. 

Rekonstruksjonen er i dag et museum, og befinner seg på en myrlendt halvøy på Biskupin-innsjøen, cirka 90 km nordøst for Poznań og åtte km sør for den lille byen Żnin. Den er del av Det statlige arkeologiske museum i Warszawa.

Forskningen har vist at bosetningen sannsynligvis ble etablert vinteren 738 f. Kr, på en øy på Biskupin-innsjøen (i dag en halvøy). Øyen hadde en tilnærmet oval form og et areal på 2 ha, og reiste seg 0,8 – 1,2 m over vannet i innsjøen. Bosetningen bestod av om lag 106 hus, mange oppført i sleppverk, med størrelse 8 x 10 m, plassert i rekke langs 11 gater, som hadde en bredde på ca. 2,5 m. Det anslåes at om lag 600 – 1&nbsp;200 mennesker bodde der. Bosetningen var omgitt av en trefortifikasjon av eik med bredde 3-4 m og høyde 6 m. Skansekledningen var mer enn 450 m lang og ble fulgt av en tremolo på innsjøen. 6&nbsp;000-8&nbsp;000 m³ tre ble brukt til å bygge skansekledningen. Bosetningen ble bygget på påler i innsjøen og det var tilgang med båter og via én bro.
Una (elv)

**Una** er en elv i de vestlige deler av Bosnia-Hercegovina som utgjør en del av grensen mot Kroatia. Una er en av sideelvene til Sava fra høyre. Nedbørfeltet til elven er &nbsp; km² og rundt en million mennesker bor innenfor dette området. 

Una har sitt utspring i den nordøstlige fjellsiden av Stražbenica og renner gjennom Martinbrod, Kulen Vakuf, Ripac, Bihać, Bosanska Krupa, Bosanska Otoka, Novi Grad (Bosanski Novi), Kostajnica (Srpska (Bosanska) og Hrvatska), Kozarska Dubica (Bosanska Dubica). Den munner ut i elven Sava nær Jasenovac i Kroatia. De største sideelvene til Una er Unac, Sana, Klokot og Krušnica.

Over 170 forskjellige medisinske urter vokser ved Una, blant annet en sjelden plante kalt  *[[Campanula unensis]]*, Una blåklokke, som er oppkalt etter den lyseblå fargen til elven Una. Det finnes 28 forskjellige fiskeslag i elven, og den største av disse er donaulaks.

Øvre del av Una-vassdraget ble vernet i 2008, da Una nasjonalpark ble opprettet.

## Referanser


## Eksterne lenker
* 
* www.greenvisions.ba om Una
Pinewood Studios

**Pinewood Studios** er et stort britisk filmstudio. Det ligger på eiendommen Heatherden Hall i Iver Heath i Buckinghamshire, omkring fem mil vest for London. Studioet ble grunnlagt av Charles Boot, og bygget på under ett år av Henry Boot Company. Grunnleggeren var inspirert av studioene i Hollywood. Pinewood ble senere tatt over av J. Arthur Rank, som også eide Denham Film Studios.

I 2001 ble Pinewood Studios slått sammen med Shepperton Studios; begge er knyttet til medienettverket Sohonet. Det gikk på børs i 2004, og året etter ble Teddington Studios kjøpt opp. Tilsammen har studioene 41 scener, inkludert seks studioer for digital-TV, lydbehandlingsutstyr, kinoer for forhåndsvisninger, utendørssett inkludert hager og skog, en av Europas største utendørs vanntanker og et undervannssett.

Pinewood har blitt brukt i innspillingen av to av de lengste filmseriene i britisk historie: *[[James Bond]]* og *[[Carry On (filmserie)|Carry On]]*.

## Referanser

## Eksterne lenker
*
Svømming under Sommer-OL 1912

**Svømming i Sommer-OL 1912** ble arrangert frra 6. til 15. juli 1912 i Djurgårdsbrunnsviken. 

Svømming var med for femte gang på det olympiske programmet i Stockholm Sommer-OL 1912 og for første gang deltok kvinner i svømmeøvelser. Det ble konkurrert i ni øvelser, sju for menn og to for kvinner.

## Medaljefordeling

## Resultater

### Menn
#### [[Svømming under Sommer-OL 1912 - 100 meter fri herrer|100 meter fristil]]

#### [[Svømming under Sommer-OL 1912 - 400 meter fri herrer|400 meter fristil]]

#### [[Svømming under Sommer-OL 1912 - 1500 meter fri herrer|1500 meter fristil]]

#### [[Svømming under Sommer-OL 1912 - 100 meter ryggsvømming herrer|100 meter rygg]]

#### 200 meter bryst

#### 400 meter bryst

### 4 x 200 meter fristil

### Kvinner
#### [[Svømming under Sommer-OL 1912 - 100 meter fri damer|100 meter fristil]]

### 4 x 100 meter fristil

## Eksterne lenker
* Swimming at the 1912 Summer Olympics hos olympedia.org
Shepperton Studios

**Shepperton Studios** er et britisk filmstudio som ligger i Shepperton i Surrey. 

Studioet ble grunnlagt av Norman Loudon i 1931. Han kjøpte Littleton Park med en eiendom på 240&nbsp;000 m², inkludert en strekning av elven Ash. Han hadde ingen filmerfaring, men hadde hatt suksess med selskapet Flicker Productions. Dette selskapet lagde *flicker books*, små bøker der man ved å bla fort gjennom med tommelen gav en illusjon av bevegelige bilder. Filmproduksjonen i Shepperton startet allerede i 1932. 

Innen 1934 var det behov for kraftig utvidelse. I 1936 ble studioet gjenåpnet med syv lydscener, tolv klipperom, tre kinoer, verksteder og et hotell. 

Ved utbruddet av andre verdenskrig regnet War Office Shepperton Studios som et sikkert sted, ettersom det ligger omkring 25 km fra London sentrum. Det de ikke hadde tatt med i betraktningen var produksjonen av Spitfire- og Wellington-fly på fabrikken Vickers-Armstrong noen kilometer unna. Filmingen måtte stadig avbrytes, og i noen tilfeller falt bomber ned på studioets eiendom. Etter at fabrikken ble skadet av bombing ble studioet rekvirert. Håndverkerne, som hadde god erfaring med å bygge kulisser, ble satt igang med å lage falske fly og våpen som ble brukt til avledningsmanøvre i Midtøsten. 

I 2001 ble Shepperton Studios kjøpt av selskapet som eide Pinewood Studios, og i 2005 kom og Teddington Studios inn i gruppen. Tilsammen har studioene 41 scener, inkludert seks studioer for digital-TV, lydbehandlingsutstyr, kinoer for forhåndsvisninger, utendørssett inkludert hager og skog, en av Europas største utendørs vanntanker og et undervannssett. 
## Eksterne lenker
*
Ove Vik

**Ove Vik** (født 11. mai 1958, død 1. august 2010) fra Fana ble skytterkonge på Landsskytterstevnet i Førde i 1988. Ove Vik var den første skytterkongen fra Hordaland skyttersamlag på 90 år.

## Andre titler
* Småkonge Vestlandskretsen (1979)
* Vinner av samlagsskytingen med Hordaland (1983)
* 2 seire i finalen i Nationens Landsskyting (1983 og 1988)
* Nr. 2 i Nordisk mesterskap i baneskyting (1984)
* Officerspokalen (1994)

## Referanser


## Kilder
* Skytterboka 2005-2006, utgitt av Det frivillige skyttervesen
* 

## Eksterne lenker
* Det frivillige Skyttervesens hjemmesider
Alfonso Vagnone

**Alfonso Vagnone**, også **Vagnoni** (高一志 pinyin: *Gao Yizhi*, født sannsynligvis i 1568 i Trofarello nær Torino, død 9. april 1640 i Jiangzhou i Kina), var en Kinamisjonær tilhørende jesuittordenen. Han reiste ut fra Lisboa den 9. april 1603 på skuta *Sâo João* og ankom Macao i juli 1604.  Der fikk han sin avsluttende forberedelse på sitt virke i Kina ved jesuittenes universitetskollegium São Paulo. Så virket han i Nanjing fra februar/mars 1605 der han ble superior for den stedlige jesuittmisjonen i 1609. Under forfølgelsene det neste tiåret ble han forvist til Kanton den 30. april 1617 og måtte så til Macao. Etter returen til Kina i mars 1624 virket han i provinsen Shanxi. 

Han er kjent blant annet for katekismen *Jiaoyao jielüe* 教要解略 fra 1615.

## Se også
* Liste over kinamisjonærer tilhørende jesuittordenen

## Referanser


## Litteratur
*L. Carrington Goodrich & Chao-Ying Fang (red.): *Dictionary of Ming Biography*, 2 bd., New York/London: Columbia University Press 1976 
*Li Shixue: «A Ming Lady with Three Faces: Mary as Portrayed in Alfonso Vagnoni's [1568-1940] *Shengmu xingxhi*», i *Zhongguo wenzhe yanjiu jukan* 34 (2009), s. 53-110.
Mornington Crescent (spill)

**Mornington Crescent** er et spill, skapt av Geoffrey Perkins og kjent fra BBCs radioprogram *[[I'm Sorry I Haven't a Clue]]*. Spillet er oppkalt etter stasjonen Mornington Crescent på Londons undergrunnsbane, og består i at man etter tur melder (sier navnene på) stasjoner på Londons undergrunnsbane. Vinneren er den første som sier «Mornington Crescent». Reglene er tilsynelatende svært kompliserte.

Spillet er en parodi på kompliserte strategispill, og særlig på kompleksiteten i regler og terminologi i spill som kontraktbridge og sjakk.

En del av humoren (og det viktigste poenget) ved spillet er å late som om det finnes regler. Det hentydes til ei regelbok, antakelig skrevet av *the International Mornington Crescent Society (IMCS)*.

Blant Mornington Crescent-fans er det nærmest tabu å innrømme at reglene er fri fantasi.

## Eksterne lenker
* A list of variations
* The York Encyclopaedia Morningtonia 
* Encyclopaedia Morningtonia (wiki)
Bergmester

**Bergmester** er tittelen på den personen som har det faglige ansvaret for driften av gruvene ved et bergverk. Personen har gjerne studert bergverksvitenskaper. Bergmesteren inngår vanligvis i direksjonen ved en gruvebedrift, og er gjerne underlagt en administrerende direktør, som er sjef for hele bedriften. Ved siden av bergmesteren er det normalt at gruvebedrifter har en sjef for hyttevesenet (foredlingsvirksomheten), tradisjonelt betegnet som hytteinspektør, som også er medlem av direksjonen.

## Se også
*Liste over bergmestere for Svalbard
Olaf Schou

**Olaf Fredrik Schou** (født 26. oktober 1861 i Østre Aker, død 18. juli 1925 i Neuilly-sur-Seine, Hauts-de-Seine, Frankrike) var en norsk industrileder, kunstsamler og mesén. Han var sønn av Halvor Schou.

Schou ville bli kunstner og studerte med Hans Gude 1883-84. Han var medeier i Hjula Væverier og Schous Bryggeri. 

I 1888 donerte han for første gang bilder til Nasjonalgalleriet. Schou kjøpte i 1894 *Jomfruland-serien* fra Kittelsen og donerte den til galleriet. Senere (i 1909) ga han 116 bilder av Munch og andre kunstnere til Nasjonalgalleriet. I 1918 opprettet han et legat til fordel for forfattere, musikere og innkjøp til Nasjonalgalleriet «Skrik», «Madonna» , «Det syke barn», «Pikene på bryggen», «Døden i sykeværelset» og «Livets dans» var blant de 11 Munch-maleriene han sikret for Nasjonalgalleriet. 

Fra 1901 hjalp han Nikolai Astrup økonomisk slik at Astrup blant annet kunne dra på studietur til London. Hans Jæger, Sigbjørn Obstfelder, Herman Wildenvey, Olaf Bull, Theodor Kittelsen, Edvard Munch, Harald Sohlberg, Gustav og Emanuel Vigeland var blant mottakerne av Schous «privatstipend». Schou berget Munch ut av flere økonomiske kniper.

På Sinsen i Oslo er to gater oppkalt etter ham, Olaf Schous vei og Schouterrassen. Schou ble ridder av 1. klasse av St. Olavs Orden i 1912.

## Referanser


## Litteratur
*
Dailekh (distrikt)

**Dailekh** er et av Nepals 75 distrikter. Det ligger i *Midtvestlige region* i *Bheri sone*, og regnes til *åsdistriktene*.

Dailekh grenser i vest og sørvest mot Achham, i nordvest mot Kalikot, i øst mot Jajarkot og i sør mot Surkhet.

Hovedstad er *Dailekh*.

Største by er Narayan, som i 2005 hadde en anslått befolkning på 20&nbsp;910. 

Antall distriktsutviklingskomiteer 50. Bykommuner 1. Bybefolkning (2001) var 10,9 %.

Forventa levealder 62,7 år, barnedødelighet pr. 1 000 fødte 60,0, befolkning uten reint drikkevann 46,4 %, leger 11 (alle tall 2001).

Parbatiya-befolkning 23,32 %, dalit 9,86 %, buddhister 7,5 % (tall fra 2001). 

Landsbyen *Dullu*, som var vinterhovedstad i Khasa-riket, ligger  i Dailekh. Her er det viktigste skriftlige dokumentet som er kjent etter dette middelalderkongedømmet: En minnesøyle, der kongerekka fra riket står. 

Dullu var et område der opprørerne fra NKP(Maobadi sto sterkt under Nepals borgerkrig 1996 - 2006, og det var harde sammenstøt mellom dem og regjeringshæren.

## Referanser

 
## Eksterne lenker
* Kart over Dailekh-distrikt
* Kart med helseindikatorer (På engelsk. Statistikken inneholder feil.)
* Maoists Visit the US Embassy (På engelsk. Artikkelen beskriver bl.a. sammenstøt i Dullu. Fra Counterpuch, 17. mai 2003.)
British National Front

**National Front** er et ytterliggående høyreekstremt politisk parti i Storbritannia som ble grunnlagt i 1967, og var først og fremst aktivt fra slutten av 1970-tallet til midten av 1980-tallet. Partiet har hovedkvarter i Kingston upon Hull og har siden september 2018 blitt ledet av Tony Martin. Det har ingen valgte representanter på noe nivå i den britiske regjering. Dets beste tid var på 1970-tallet da det hadde et lite antall lokale bystyremedlemmer, men har aldri klart å sikre seg et sete i det britiske parlamentet.

Partiet hevder at det står for såkalte «hvite familieverdier» og «the Fourteen Words» («de fjorten ordene»), et hvitt nasjonalistslagord som sier «*Vi må sikre eksistensen av vårt folk og en framtid for hvite barn*.» Ideologisk er partiet posisjonert på den ytterliggående høyreekstreme delen av britisk politikk, og National Front har blitt karakterisert som fascistisk eller nynazistisk av statsvitere. Ulike fraksjoner har dominert partiet ved ulike tidspunkt i dets historie, hver med sin egen ideologiske tilbøyelighet, inkludert nynazisme, strasserisme (en splitterbevegelse av nasjonalsosialismen som representerte en mer radikal, massepreget form for fascisme) og høyrepopulisme (rasistisk populisme). Partiet er etnisk nasjonalistisk, og hevder standpunktene at kun hvite mennesker bør være borgere av Storbritannia. Det vil ha en slutt på innvandring fra ikke-hvite til Storbritannia, og vil ha en tvungen deportasjon av den ikke-hvite befolkningen i landet. Partiet fremme antisemittiske konspirasjonsteorier og, driver Holocaust-benektelse og hevder at jøder søker å få verdensherredømme gjennom både kommunisme og internasjonal kapitalisme. Partiet fremmer økonomisk proteksjonisme, EU-skepsis, og en forvandling vekk fra liberalt demokrati, og er motstander av feminisme, homofile rettigheter, og sosial toleranse. Grunnet partiets ekstreme synspunkter er det er forbudt ved lov at ansatte i det britisk politi og tjenestemenn ved britiske fengsler er medlemmer av partiet.

## Partiledere
* A.K. Chesterton (1967)
* John Tyndall (1972–1979)
* Andrew Brons
* Martin Webster
* David MacDonald (2017)
* Kevin Bryan (–2018)
* Tony Martin (2018–)

## Referanser


## Eksterne lenker
*
Tapperiet

**Tapperiet** er et utested og konsertlokale i Notodden kommune i Telemark. Tapperiet ligger i Storgata 26, og har plass til ca. 1 200 tilskuere.

Metal Heart Festival skal arrangeres der for første gang i august 2007. Ellers brukes Tapperiet også som et av lokalene for Nord-Europas største blues-festival Notodden Blues Festival.

## Eksterne lenker
* Tapperiet Notodden
Troglav

**Troglav** er den høyeste toppen i fjellkjeden Dinara, og symboliserer De dinariske Alper, den lengste fjellkjeden på Balkan. Troglav ligger i Bosnia-Hercegovina, og er oppkalt etter Triglav, en slavisk gud. Navnet betyr bokstavelig  «med tre hoder».

Troglavgruppen er rundt 30 km lang og 15 km bred, og den største i kjeden. På nordvestsiden er fjellet skilt fra Dinaragruppen av Privijapasset (1&nbsp;230 m), og i sørøst fra Kamešnicagruppen av Vaganjpasset (1&nbsp;173 m), som knytter Sinj i Kroatia sammen med Livno i Bosnia. På nordøstsiden ligger den store karstsletten Livno (*Livanjsko Polje*; 700&nbsp;m), som er 65 km lang. På sørvestsiden, i Kroatia, ligger elvedalen Cetina med den 15&nbsp;km lange innsjøen Peruča (*Peručko jezero*).

Den sørvestlige siden (kroatiske side) stiger oppover i få steg. De første stegene stiger opp til rundt 1&nbsp;500-1&nbsp;600 m. Opp til rundt 1&nbsp;100 meter er fjellsiden skogkledd, stort sett av eik og agnbøk, mens området over er gresskledd. Bak ligger et søkk, som er en labyrint av topper opp til 1&nbsp;700 m, rygger og platå, sammen med traktformede søkk innimellom. På en del av platået kalt Vještičja Gora (rundt 1&nbsp;400 m), sør for Troglav, er det en større bøkeskog, som er godt synlig mot gress og stein i bakgrunnen. Bak dette området stiger hovedryggen oppover. 

Den nordøstlige siden (bosnisk side) er mye brattere og stort sett skogkledd med bøk og gran.